CELEX: 62019TB0210
Language: hu
Date: 2019-12-17 00:00:00
Title: T-210/19. sz. ügy: A Törvényszék 2019. december 17-i végzése – Società Agricola Tenuta di Rimale és társai kontra Bizottság („Megsemmisítés iránti kereset – Közös agrárpolitika – Oltalom alatt álló eredetmegjelöléssel ellátott sajt kínálatának szabályozására vonatkozó kötelező szabályok – Végrehajtási jogi aktusok elfogadása iránti kérelem elutasítása – Keresettel nem megtámadható jogi aktus – Elfogadhatatlanság”)

24.2.2020   
            
            
               HU
            
            
               Az Európai Unió Hivatalos Lapja
            
            
               C 61/43
            
         
      A Törvényszék 2019. december 17-i végzése – Società Agricola Tenuta di Rimale és társai kontra Bizottság
      (T-210/19. sz. ügy) (1)
      
      („Megsemmisítés iránti kereset - Közös agrárpolitika - Oltalom alatt álló eredetmegjelöléssel ellátott sajt kínálatának szabályozására vonatkozó kötelező szabályok - Végrehajtási jogi aktusok elfogadása iránti kérelem elutasítása - Keresettel nem megtámadható jogi aktus - Elfogadhatatlanság”)
      (2020/C 61/55)
      Az eljárás nyelve: olasz
      
         Felek
      
      
         Felperesek: Società Agricola Tenuta di Rimale Ss (Fidenza, Olaszország) és a végzés mellékletében felsorolt 9 másik felperes (képviselők: M. Libertini, A. Scognamiglio és M. Spolidoro ügyvédek)
      
         Alperes: Európai Bizottság (képviselők: D. Bianchi és F. Moro meghatalmazottak)
      
         Az ügy tárgya
      
      A Bizottság 2019. február 6-i levelében [Ares(2019) 677860] állítólagosan benne foglalt, a felperesek által benyújtott azon panaszt elutasító határozat megsemmisítése iránt az EUMSZ 263. cikk alapján benyújtott kereset, amely egyrészt annak megállapítására irányul, hogy az olasz hatóságok megsértették a mezőgazdasági termékpiacok közös szervezésének létrehozásáról és a 922/72/EGK, a 234/79/EK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i (EU) 1308/2013 európai parlamenti és tanácsi rendeletet (HL 2013. L 347., 671. o.; helyesbítések: HL 2014. L 189., 261. o.; HL 2014. L 232., 25. o.; HL 2017. L 262., 16. o.), valamint az EUMSZ 101. cikket, másrészt pedig arra irányul, hogy a Bizottság az említett rendelet 150. cikkének (8) bekezdése alapján fogadjon el olyan végrehajtási jogi aktusokat, amelyekben megköveteli az Olasz Köztársaságtól, hogy helyezze hatályon kívül a parmigiano reggiano sajt kínálatának a 2017–2019 közötti időszakra vonatkozó szabályokat.
      
         A végzés rendelkező része
      
      
                  1)
               
               
                  
                     A Törvényszék a keresetet mint elfogadhatatlant elutasítja.
                  
               
            
                  2)
               
               
                  
                     A Törvényszék a Società Agricola Tenuta di Rimale Ss-t és a mellékletben felsorolt 9 másik felperest kötelezi a költségek viselésére.
                  
               
            
         (1)  HL C 213., 2019.6.24.